สวัสดีครับ คือผมมีอาการปวดตาข้างซ้ายข้างเดียวมา2วันแล้ว มีอาการตาพล่ามัวด้วยครับ ยกตัวอย่างตอนรถติด ถ้าใช้ตาขวาข้างเดียวมองทะเบียนรถคันข้างหน้า ก็เห็นชัดตามปกติ แต่ถ้าใช้ตาซ้ายมองข้างเดียวภาพจะมัว มองไม่ชัดเลยครับ ตอนกลางคืน เวลามองแสงจากดวงไฟจะเป็นรุ้งขึ้นรอบๆดวงไฟ ด้วยครับ ปกติแล้วผมจะชอบเล่นโทรศัพท์ตอนก่อนนอนเวลาปิดไฟแล้ว ไม่ทราบว่าอาจจะเป็นต้นเหตุรึเปล่าครับ ผมอยากทราบว่าอาการแบบนี้ เกิดจากอะไร แล้วมีวิธีแก้อย่างไรครับ
สวัสดีค่ะ อาการปวดหัวและตาพร่ามัวอาจเกิดจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว มีคลื่นไส้ ตาพร่า-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งหรือเป็นโรคทางสายตาเช่นตาแห้ง มีแผลบริเวณดวงตาการบาดเจ็บบริเวณดวงตากระจกตาถลอก หรือรอยแผลเป็นบนกระจกตาจอตาติดเชื้อ หรือโรคเส้นประสาทตาอักเสบ เป็นต้น หรือเป็นโรคทางสมองที่มีเส้นเลือดตีบหรือแตกไปบางส่วนทำให้การมองเห็นผิดปกติหากมองภาพมัวมาก มองแสงกลางคืนไม่ถนัด ปวดตรงเบ้าตาชัดเจน แนะนำรีบไปพบแพทย์เพื่อตรวจร่างกายทางตาอย่างละเอียด ไม่ควรปล่อยทิ้งไว้ เพราะอาจเสียการมองเห็นไปได้ หรือถ้ามีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ก็ควรรีบไปเช่นกันการดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์ พักการใช้งานสายตา